20. ΝΟΜΟΘΕΤ. ΔΙΑΤΑΓΜΑ υπ’ αριθ. 3407  της 8/8 Οκτ. 1955 (ΦΕΚ Α΄ 279) Περί παροχής διευκολύνσεως εις σπουδαστάς παρελθόντων ετών της Ανωτάτης Σχολής Καλών Τεχνών και ρυθμίσεως ζητημάτων του Προπαρασκευαστικού και Επαγγελματικού Σχολείου Καλών Τεχνών Πανόρμου Τήνου. Άρθρ.1.-1-3.(Προσωρινής ισχύος). 4.Σπουδασταί αποτυγχάνοντες δις εις τον διαγωνισμόν «γυμνού» κατά τας επί πτυχίω εξετάσεις, δικαιούνται όπως επανεξετασθώσι δις εισέτι εις τούτο, εντός επταετίας από της εγγραφής των εις τα εργαστήρια. Η επανεξέτασις ενεργείται εις τακτικήν ή έκτακτον εξεταστικήν περίοδον καθοριζομένην δι’ αποφάσεως του Υπουργού Εθνικής Παιδείας και Θρησκευμάτων μετά γνώμην του Συλλόγου Καθηγητών της Σχολής. Άρθρ.2.-(Προσωρινής ισχύος). Άρθρ.3.-(Τροποποιείται το άρθρ. 3 Νόμ. 3136/1955). Άρθρ.4.-Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. 